যদি সন্তান প্রসবের নির্ধারিত সময় পার হয়ে যাওয়ার পর আপনার প্রসব বেদনা শুরু না হয়, সেক্ষেত্রে চিকিৎসকের কাছে যান। তিনি আপনার কিছু পরীক্ষা নিরীক্ষা করে আপনার গর্ভের সন্তান কেমন আছে তা দেখে নিবেন। আপনার ও আপনার সন্তানের অবস্থার ওপর ভিত্তি করে তিনি পরবর্তী পদক্ষেপের সিদ্ধান্ত নিবেন। যদি সন্তানের অবস্থা ভালো থাকে তাহলে চিকিৎসার মাধ্যমে প্রসব বেদনা উঠানো বা লেবার পেইন ইন্ডিউস করার আগে আরও কিছু সময় অপেক্ষা করবেন। বিশ্ব স্বাস্থ্য সংস্থার নিয়ম অনুযায়ী, জটিলতা মুক্ত গর্ভাবস্থায় কৃত্রিমভাবে প্রসববেদনা উঠানোর জন্য ৪১ সপ্তাহ (৪১ সপ্তাহ + ০/৭ দিন) পর্যন্ত অপেক্ষা করা উচিত।[ref id=1]